Sag drejer sig om opsigelse af lejemål
Ret: Retten på Bornholm (1. instans)
Faggruppe: Civilsag — Boligretssag
Sagsemner: Lejeret;

/

DOMSRESUMÉ - CIVIL

22. december 2021

Dommer

Opsigelse af lejer var ikke rimelig
Udlejers opsigelse af lejer med den begrundelse, at udlejer selv
ønskede at bebo lejemålet, var ikke rimelig ud fra en samlet
vurdering af udlejers og lejers forhold

Sagsnummer: BS-22596/2021-BOR

Sagen kort fortalt
Sagsøgte havde siden 2015 lejet et enfamiliehus i Rønne, hvor sagsøgte
boede med sin mindreårige søn. Sagsøgeren købte ejendommen med
overtagelse den 1. maj 2021 og opsagde 10. maj 2021 lejemålet, idet
sagsøgeren selv ønskede at bo i huset.

Sagsøgeren krævede, at sagsøgte senest den 1. juni 2022 skulle fraflytte
ejendommen.

Sagsøgte protesterede herimod og forklarede blandt andet, at hun af
økonomiske årsager ikke havde mulighed for at finde en anden passende
bolig i området.

Sagens udfald
Retten fastslog at udlejers opsigelse af lejer ikke var rimelig, og frifandt
derfor i medfør af lejelovens § 84, stk. 1, litra b, lejer fra udlejerens
påstand om, at lejemålet var opsagt til fraflytning senest den 1. juni 2022.

Der blev lagt vægt på, at sagsøgeren havde ejet ejendommen i mindre
end en måned, da hun opsagde lejemålet, og at hun, da hun købte
ejendommen, var gjort bekendt med, at ejendommen var udlejet, samt at
det måtte lægges til grund, at der ved fastsættelsen af købesummen var
taget hensyn til, at ejendommen var udlejet. Der blev endvidere lagt vægt
på, sagsøgte havde boet i ejendommen i en årrække, samt det oplyste
om sagsøgtes økonomiske forhold, hvorefter det måtte lægges til grund,
at sagsøgte, der boede i ejendommen alene med sin mindreårige



/

skolesøgende søn, havde ringe muligheder for at finde en anden for
familien passende bolig i området.



/

2

Udlejer skal betale sagens omkostninger.

Afgørelsesdato
Dommen blev afsagt af Retten på Bornholm den 22. december 2021.

Der har medvirket sagkyndige dommere (boligretsdommere) ved sagens
behandling og afgørelse.